ՀՀ պաշտպանության նախարարի տեղակալ Գաբրիել Բալայանը ձեռնպահ է մնում Ազգային ժողովի ՀՀԿ խմբակցության պատգամավոր Մանվել Գրիգորյանին պատկանող տարածքներում Ազգային անվտանգության ծառայության իրականացրած խուզարկության արդյունքում արված բացահայտումների վերաբերյալ մեկնաբանություններից: Ազգային ժողովում լրագրողների հետ զրույցում Գաբրիել Բալայանը նշեց, որ պաշտպանության նախարարությունը քննչական բարեփոխումներից հետո իր համակարգում նախաքննական մարմին չունի: «Կատարվում է նախաքննություն, ես որևէ մեկնաբանություն անելուց ձեռնպահ կմնամ»,- ընդգծեց Բալայանը: